ປະທານາທິບໍດີໂອບາມາ ຈະພົບປະກັບ ຮອງປະທານປະເທດຈີນ ໃນວັນອັງຄານມື້ອື່ນ (ເບິ່ງວີດີໂອ)
ຄາດວ່າ ທ່ານ​ ສີ ຈິນຜິ​ງ ຈະ​ໄດ້​ຂຶ້ນ​​ເປັນ​ ຫົວໜ້າ​ພັກ​ຄອມ​ມີ​ວນີສຈີນ​ ໃນທ້າຍ​ປີ​ນີ້ ​ແລະຈະ​​ເຂົ້າຮັບ​ຕໍາ​ແໜ່​ງ ປະທາ​ນປະ​ເທດ ​ໃນ​ປີ 2013.
ທ່ານ ບາຣັກ ໂອບາມາ ປະທານາທິບໍດີສະຫະລັດ ຈະຕ້ອນຮັບທ່ານ ສີ ຈິນຜິງ ຮອງປະທານປະເທດຈີນ ທີ່ທໍານຽບຂາວ ໃນວັນອັງຄານມື້ອື່ນນີ້ ຕາມທີ່ຜູ້ສືຂ່າວວີໂອເອປະຈໍາທໍານຽບຂາວ Dan Robinson ລາຍງານມານັ້ນ ກໍແມ່ນວ່າ ເປັນທີ່ຄາດກັນວ່າ ທ່ານຮອງປະທານ Xi ຈະສືບຕໍ່ຕໍາແໜ່ງປະທານປະເທດຈີນໃນປີໜ້ານີ້ ແລະການເຈລະຈາກັນແມ່ນມີຂຶ້ນ ທ່າມກາງສິ່ງທ້າທາຍສໍາຄັນຕ່າງໆ ໃນຄວາມສໍາພັນລະຫວ່າງສະຫະລັດແລະຈີນນັ້ນ ທອງປານມີລາຍລະອຽດມາສະເໜີທ່ານ ທີ່ປັກກິ່ງ ເດືອນມັງກອນຜ່ານມານີ້ ພວກເຈົ້າໜ້າທີ່ສະຫະລັດແລະຈີນ ທັງໃນອະດີດແລະ ປັດຈຸບັນ ໄດ້ຮ່ວມກັນສະເຫລີມສະຫລອງວັນຄົບຮອບ 40 ປີ ຂອງການຢ້ຽມຢາມຈີນຂອງ ປະທານາທິບໍດີ Richard Nixon ໃນປີ 1972 ທີ່ໄດ້ແຜ້ວທາງໄປສູ່ການຈັດຕັ້ງຄວາມສໍາ ພັນແບບປົກກະຕິກັນລະຫວ່າງທັງສອງປະເທດ ຜູ້ນຶ່ງທີ່ເຂົ້າຮ່ວມໃນງານສະຫລອງດັ່ງກ່າວກໍຄືຮອງປະທານສີ ຈິນຜິງ ທີ່ໄດ້ກ່າວແຍ້ມອອກ ມາເຖິງບັນຫາທີ່ສະລັບຊັບຊ້ອນຕ່າງໆ ທີ່ກ່ຽວພັນກັບຄວາມສໍາພັນ ຈີນ-ອາເມຣິກັນນັ້ນ ທ່ານສີ ຈິນຜິງເວົ້າວ່າ: ຄາດວ່າ ຮອງປະທານສີ ຈິນຜິງ ຈະໄດ້ຂຶ້ນເປັນຫົວໜ້າພັກຄອມມີວນີສຂອງຈີນ ໃນທ້າຍ ປີນີ້ ແລະເຂົ້າຮັບຕໍາແໜ່ງປະທານປະເທດ ໃນປີ 2013 ທ່ານຮອງປະທານສີ ຈິນຜິງ ຈະເດີນທາງ ມາຢ້ຽມຢາມທໍານຽບຂາວໃນໄລຍະເວລາ ປະມານນຶ່ງປີ ຫລັງຈາກການຢ້ຽມຢາມ ສະຫະລັດຢ່າງເປັນທາງການຂອງປະທານ ຈີນຄົນປັດຈຸບັນ ທ່ານ ຫູ ຈິນເຖົາ ໃນພິ ທີຕ້ອນຮັບປະທານຫູ ຈິນເຖົາ ເມື່ອປີຜ່ານ ມານັ້ນ ປະທານາທິບໍດີໂອບາມາ ໄດ້ເນັ້ນ ຍໍ້າເຖິງຄວາມສໍາຄັນຂອງຄວາມສໍາພັນ ລະຫວ່າງສະຫະລັດແລະຈີນ ຊຶ່ງທ່ານ ກ່າວວ່າ: ແຕ່ກໍຍັງມີຄວາມເຄ່ງຕຶງລະຫວ່າງກັນຫລາຍຢູ່ ໃນເລື່ອງນະໂຍບາຍດ້ານການຄ້າແລະເງິນ ຕາ ສິດທິມະນຸດ ອິຣ່ານ ແລະເກົາຫລີເໜືອ ເມື່ອໝໍ່ໆມານີ້ ຈີນ ພ້ອມກັບຣັດເຊຍໄດ້ພາ ກັນວີໂຕ້ຫລືໃຊ້ສິດຍັບຍັ້ງມະຕິຂອງສະພາຄວາມໝັ້ນຄົງສະຫະປະຊາຊາດກ່ຽວກັບຊີເຣຍ ທີ່ສະຫະລັດໄດ້ໃຫ້ການສະໜັບສະໜຸນນັ້ນ ໃນເວລາກ່າວຄໍາປາໃສປະຈໍາປີຕໍ່ລັດຖະສະພາແລະປະເທດຊາດ ເມື່ເດືອນຜ່ານມານີ້ ປະທານາທິບໍດີໂອບາມາ ໄດ້ກ່າວເຖິງປະເທດຈີນ ເວລາທ່ານປະຕິຍານວ່າ ຈະກວາດ ລ້າງການປະຕິບັດຕ່າງໆທີ່ບໍ່ຍຸຕິທໍາ ທາງດ້ານການຄ້ານັ້ນ ທ່ານ Kenneth Lieberthal ຜູ້ອໍານວຍການສູງກາງຈີນ John L Thornton ທີ່ ສະຖາບັນ Brookings ຢູ່ນະຄອນຫລວງວໍຊິງຕັນ ກ່າວວ່າ: ທາງຝ່າຍຈີນນັ້ນ ແມ່ນເປັນຫ່ວງຫລາຍ ກ່ຽວກັບການທີ່ສະຫະລັດເສີມຂະຫຍາຍການ ມີໜ້າທາງທະຫານຂອງຕົນຢູ່ໃນຂົງເຂດເອເຊຍແປຊິຟິກຂຶ້ນ ອັນມີການມອງເຫັນກັນຢ່າງ ກວ້າງຂວາງວ່າ ເພື່ອຕ້ານຢັນກັບການຢືນຢັນສິດທິແລະອໍານາດຂອງຈີນ ທີ່ເພີ່ມທະວີຂຶ້ນ ຢູ່ໃນຂົງເຂດດັ່ງກ່າວ David Lampton ຫົວໜ້າໂຄງການການສຶກສາກ່ຽວກັບຈີນ ທີ່ໂຮງຮຽນການສຶກສານາ ນາຊາດຂັ້ນກ້າວໜ້າ John Hopkins ທີ່ວໍຊິງຕັນດີຊີ ກ່າວວ່າ ຮອງປະທານ ສີ ຈິນຜິງ ອາດຈະສະເໜີໃຫ້ຄວາມໝັ້ນໃຈເພີ່ມຕື່ມ ກ່ຽວກັບເຈດຕະນາລົມຕ່າງໆຂອງຈີນ ເວລາ ທ່ານມາຢ້ຽມຢາມທໍານຽບຂາວ ໃນມື້ອື່ນນີ້ ທ່ານແລມເຕິນເວົ້າວ່າ: ຫລັງຈາກຢ້ຽມຢາມນະຄອນຫລວງວໍຊິງຕັນດີຊີແລ້ວ ຄາດວ່າ ຮອງປະທານສີ ຈິນຜິງ ຈະເດີນທາງໄປຍັງລັດໄອໂອວາ ໃນພາກກາງຂ້ອນໄປທາງທິດ ຕາເວັນຕົກຂອງສະຫະ ລັດ ແລະຈາກນັ້ນ ກໍຈະໄປລັດຄາລິຟໍເນຍ ກ່ອນເດີນທາງກັບຈີນ